b'\n_START_ARTICLE_\nAnna Zippel\n_START_PARAGRAPH_\nAnna Zippel (f\xc3\xb8dt 1630-tallet, d\xc3\xb8d 1676) var en svensk borgerkone som ble d\xc3\xb8mt for trolldom i Stockholm. Sammen med sin s\xc3\xb8ster, Brita Zippel, var hun den mest kjente kvinnen som ble d\xc3\xb8mt som heks i Sverige._NEWLINE_Anna var en respektert kvinne, gift med en baker som eide en kvern, og s\xc3\xb8ster til br\xc3\xb8drene Zippel, som var instrukt\xc3\xb8rer i idrett. Selv tilvirket og solgte hun medisiner sammen med sin venninne, Anna M\xc3\xa5nsdotter. Hun var beskrevet som en elegant og fint kledd dame med et fint liv, og var ikke noen typisk heks. _NEWLINE_Som de fleste svenske hekser, var ikke hovedanklagelsene trolldom, men heller at hun skal ha bortf\xc3\xb8rt barn til heksem\xc3\xb8tene p\xc3\xa5 Bl\xc3\xa5kulla. Det var 50 vitner mot henne i rettssaken. _NEWLINE_Anna forsvarte seg med stolthet og verdighet, og var helt uredd i retten; hun forklarte at man anklaget henne fordi hun var fremgangsrik i forretninger, og sa at det spilte ingen rolle hvor mange som vitnet mot henne. Hun bedyret sin uskyld, og det skulle hun v\xc3\xa6re, om s\xc3\xa5 hele kongerikets prestebestand vitnet mot henne. _NEWLINE_Anna, hennes s\xc3\xb8ster Brita og Anna M\xc3\xa5nsdotter ble d\xc3\xb8mt til d\xc3\xb8den ved halshugging, og likene skulle senere bli brent._NEWLINE_P\xc3\xa5 dommen svarte hun; \xc2\xabN\xc3\xa5! Jeg er fortsatt uskyldig! Gud n\xc3\xa5de dere for denne dommen.\xc2\xbb'